Diari Oficial de la Generalitat Valenciana


Sumari del DOGV 8487, del 15-02-2019 (2019/1450)

DECRET 12/2019, de 8 de febrer, del Consell, de cessament de membre del Consell d'Administració de l'Autoritat Portuària de València.
-------------------------------------------------------------------------------------------------------------------------------------

### Dades del document

Número de DOGV
:   8487

Data del DOGV
:   15-02-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/1450


Data del document
:   08-02-2019

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Decret

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * València
    * instal·lació portuària

DECRET 12/2019, de 8 de febrer, del Consell, de cessament de membre del Consell d'Administració de l'Autoritat Portuària de València. [2019/1450]  
L'article 30.1.c del text refós de la Llei de ports de l'Estat i de la marina mercant, aprovat pel Reial decret legislatiu 2/2011, de 5 de setembre, i els articles 1, 2 i 3 del Decret 167/2010, de 15 d'octubre, del Consell, pel qual es determina la composició dels consells d'administració de les autoritats portuàries d'Alacant, Castelló i València, estableixen que aquests consells estaran formats, respectivament, pel president de l'entitat, el capità marítim i 13 vocals.  
  
De l'apartat 2 de l'article 30 del text refós de la Llei de ports de l'Estat i de la marina mercant es desprèn que la designació dels vocals haurà de fer-se necessàriament a proposta de les administracions públiques i entitats i organismes representats en el Consell d'Administració, amb una duració de quatre anys per als nomenaments sense perjudici de la seua eventual renovació. I així mateix disposa que la separació dels vocals del consell serà acordada per l'òrgan competent de la comunitat autònoma, a proposta de les organitzacions, organisme i entitats al fet que aquells representen.  
En l'àmbit de la Comunitat Valenciana aqueixa competència correspon al Consell, segons disposa l'article 17.b de la Llei 5/1983, de 30 de desembre, de la Generalitat, del Consell.  
Mitjançant el Decret 208/2014, de 12 de desembre, del Consell, pel qual se separen, es nomenen i es renoven vocals dels consells d'administració de les autoritats portuàries d'Alacant i València, es va renovar José Vicente González Pérez com a vocal d'aquest òrgan en representació de les organitzacions empresarials rellevants en l'àmbit portuari, i ha finalitzat ja el termini de duració del seu nomenament.  
  
Per tot això, de conformitat amb el que s'estableix en els articles 17.b, 28.c i 33.2 de la Llei 5/1983, a proposta de la consellera d'Habitatge, Obres Públiques i Vertebració del Territori, el Consell, amb la deliberació prèvia, en la reunió del 8 de febrer de 2019,  
  
  
DECRETE  
  
El cessament de José Vicente González Pérez com a vocal del Consell d'Administració de l'Autoritat Portuària de València, en representació de les organitzacions empresarials rellevants en l'àmbit portuari, per compliment del terme de duració del seu nomenament.  
  
Aquest cessament tindrà efectes des del dia de la publicació en el Diari Oficial de la Generalitat Valenciana.  
  
València, 8 de febrer de 2019  
  
El president de la Generalitat,  
XIMO PUIG I FERRER  
  
La consellera d'Habitatge, Obres Públiques   
i Vertebració del Territori,  
MARÍA JOSÉ SALVADOR RUBERT